
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9113-…/2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. november 17.
Előterjesztést véleményezi: PVB, HSZB
Döntés módja: nyílt szavazás, minősített szótöbbség

Mellékletek: Rendelettervezet /előterjesztéshez csatolva/
E L Ő T E R J E S Z T É S

Sülysáp Város Önkormányzata Képviselő-testületének

2014. november 27-én tartandó munkaterv szerinti ülésére

13. napirendhez

Tárgy: Igazgatási szünet elrendelése a Polgármesteri Hivatalban
Tisztelt Képviselő-testület!

A közszolgálati tisztviselőkről szóló 2011. évi CXCIX. törvény (Kttv.) 232. § (3) bekezdése szerint a képviselő-testület – a Kormány ajánlásának figyelembevételével – a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét (15 nap).
A 30/2012. (III. 7.) Korm. rendelet 13-15. §-a szerint az igazgatási szünet időtartama télen két egybefüggő naptári hét, amely január 1-jét közvetlenül követő vasárnapig tart.

Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.
A Kormány a Kttv. 232. § (3) bekezdése alapján igazgatási szünet elrendelése esetén ajánlja a helyi önkormányzat képviselő-testülete számára a Korm. rendeletben foglaltak figyelembevételét.

Minderre való tekintettel a 2014. december 22-től (hétfő) a 2015. január 2-ig (péntek) terjedő, 6 munkanapot érintő időszakra, illetőleg a december 24-ének ledolgozására kijelölt december 13-án 1 munkanapra – más közigazgatási szervek gyakorlatához hasonlóan - javaslom igazgatási szünet elrendelését a Sülysápi Polgármesteri Hivatalban.
Kérem az előterjesztés szíves megtárgyalását és elfogadását.
Sülysáp, 2014. november 17.

Horinka László s.k.


polgármester
Sülysáp Város Önkormányzata Képviselő-testületének

…/2014. (...) önkormányzati rendelete

a 2014. évi téli igazgatási szünet elrendeléséről
Sülysáp Város Önkormányzatának Képviselő-testülete az Alaptörvény 32. cikk (1)-(2) bekezdésével, a Magyarország helyi önkormányzatairól szóló 2011. évi CLXXXIX. törvény 42. § 1. pontja, valamint a közszolgálati tisztviselőkről szóló 2011. évi CXCIX. törvény 232. § (3) bekezdésével kapott felhatalmazással, illetve feladatkörében a következőket rendeli el:
1. § E rendelet hatálya a Sülysápi Polgármesteri Hivatalra (a továbbiakban: Polgármesteri Hivatal) és az ott foglalkoztatott munkavállalókra terjed ki. 

2. § (1) A Polgármesteri Hivatal 2014. december 13. napján, valamint 2014. december 22. napjától 2014. január 2. napjáig igazgatási szünetet tart.

(2) Az igazgatási szünet idejére a munkavállalók részére rendes szabadságot kell kiadni oly módon, hogy halaszthatatlan ügyekben biztosított legyen a feladatellátás.
(3) A (2) bekezdésben foglaltak betartásáról, valamint a lakosság és az érintett társszervek tájékoztatásáról a jegyző gondoskodik.

3. § Ez a rendelet a kihirdetése napját követő napon lép hatályba, és 2014. január 3-án hatályát veszti.

Sülysáp, 2014. november 27.

Horinka László
Tóth Krisztina

polgármester
jegyző

